**LĒMUMS**

Liepājā

|  |  |
| --- | --- |
| 2023. gada 16. novembrī | Nr.388/12  (prot. Nr.12, 8.§) |

Par vienošanās noslēgšanu ar

Vides aizsardzības un reģionālās

attīstības ministriju

Lai Liepājas valstspilsētas trūcīgās un maznodrošinātās personas saņemtu atbalstu azbestu saturošā šīfera krājumu savākšanai, transportēšanai un apglabāšanai poligonos saskaņā ar Vides aizsardzības un reģionālās attīstības ministrijas īstenoto Eiropas Savienības Vides un klimata pasākumu programmas LIFE 2018.-2020. gada integrēto projektu “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” Nr.LIFE20 IPE/LV/000014, pamatojoties uz Valsts pārvaldes iekārtas likuma 61. pantu un Pašvaldību likuma 10. panta pirmās daļas pirmo teikumu, Liepājas valstspilsētas pašvaldības dome **nolemj:**

1. Noslēgt vienošanos (pielikumā) par informācijas par trūcīgo un maznodrošināto personu statusu bezmaksas sniegšanu tiešsaistes režīmā ministrijai no pašvaldības Sociālās palīdzības administrēšanas lietojumprogrammas (SOPA), kuras datu pārzinis ir pašvaldība un programmas uzturētājs SIA “ZZ Dats”, ar Vides aizsardzības un reģionālās attīstības ministriju.

2. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1. punktā minēto vienošanos, kā arī vienošanās grozījumus, kas neskar vienošanās būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, IT daļai, Liepājas Sociālajam dienestam, Vides aizsardzības un reģionālās attīstības ministrijai | |